शिक्षकों का स्थायीकरण कर एरियर की मांग, दिया ज्ञापन
राजस्थानशिक्षक संघ (शेखावत) के द्वारा ग्रेड थर्ड-2012 के संशोधन परिणाम जारी होने के बाद बाहर हो रहे शिक्षकों का स्थानीयकरण कर उनके एरियर भुगतान की मांग जिला परिषद सीईओ को ज्ञापन सौंप की। नेहरू पार्क में हुई बैठक में संघ के जिलाध्यक्ष अर्जुनराम लोमरोड़ ने कहा कि ग्रेड-थर्ड के शिक्षक भर्ती में राज्य सरकार द्वारा आदेश जारी कर केवल संशोधन परिणाम के बाद सेवा में रहने वाले शिक्षकों का ही स्थायीकरण किया जा रहा है। जबकि राज्य सरकार द्वारा ही जारी निर्देशों में कहा गया है कि इन शिक्षकों का बाहर नहीं निकाला जा सकता। उन्होंने बताया कि संबंध में उच्चतम न्यायालय द्वारा भी वरीयता सूची में चयन को बाहर नहीं किए जाने के आदेश है। संघ के उपशाखा मंत्री हरजीत काला, दिलीप विश्नोई, गोपीचंद, पवन कुमार, दिनेश, मदन राम, चैनाराम, महेंद्र, लोकेश, हरिराम राजाराम ने सीईओ अजीतसिंह राजावत से शिक्षकों को स्थायीकरण करते हुए बकाया एरियर भुगतान जल्द कराने की मांग की है।
hin_Deva hin_Deva